ลักษณะการประกอบธุรกิจ

ประวัติความเป็นมา

บริษัท บลิส-เทล จำกัด (มหาชน) ก่อตั้งขึ้นในเดือนมีนาคม 2532
โดยความร่วมมือของกลุ่มตระกูลเขมะจันตรีและกลุ่มตระกูลเอกธนิตพงษ์ (“กลุ่มผู้ถือหุ้นเดิม”)
ด้วยทุนจดทะเบียนเริ่มแรก 300,000 บาท
เพื่อประกอบธุรกิจเป็นผู้นำเข้าและจำหน่ายอุปกรณ์สื่อสารโทรคมนาคม
โดยในระยะแรกสินค้าที่บริษัทจำหน่าย ได้แก่ โทรศัพท์บ้านแบบมีสายและไร้สาย และวิทยุติดตามตัว
(Pager) เป็นต้น ต่อมาในปี 2534
บริษัทจึงได้มีการนำเข้าและจำหน่ายโทรศัพท์เคลื่อนที่เป็นต้นมาจวบจนปัจจุบัน

การดำเนินงานของบริษัทมีการเติบโตอย่างต่อเนื่อง
โดยเฉพาะอย่างยิ่งการจำหน่ายโทรศัพท์เคลื่อนที่ที่เพิ่มขึ้นมาโดยตลอด
บริษัทจึงมีการเพิ่มทุนจดทะเบียนเพื่อสนับสนุนการขยายงานดังกล่าว โดยในปี 2537
บริษัทเพิ่มทุนจดทะเบียนเป็น 15 ล้านบาท และในปี 2538 ได้เพิ่มทุนจดทะเบียนเป็น 50 ล้านบาท
พร้อมกับเปลี่ยนแปลงมูลค่าที่ตราไว้ต่อหุ้นจาก 100 บาทเป็น 10 บาทต่อหุ้น
และได้เสนอขายหุ้นเพิ่มทุนในสัดส่วนร้อยละ 30 และ 32 ของทุนจดทะเบียน ให้แก่บริษัท สามารถ
คอร์ปอเรชั่น จำกัด (มหาชน) (“SAMART”) และผู้ถือหุ้นรายย่อยรายใหม่ ตามลำดับ จากนั้นในปี
2540 บริษัทได้ดำเนินการเพิ่มทุนจดทะเบียนจาก 50 ล้านบาทเป็น 62.50 ล้านบาท
และได้จำหน่ายหุ้นเพิ่มทุนให้แก่ ออดิโอวอกซ์ คอร์ปอเรชั่น (“ออดิโอวอกซ์”)
ซึ่งเป็นบริษัทจดทะเบียนในตลาดหลักทรัพย์ Nasdaq ประเทศสหรัฐอเมริกา
โดยเป็นผู้จำหน่ายอุปกรณ์สื่อสารโทรคมนาคม ทำให้ออดิโอวอกซ์ ถือหุ้นในสัดส่วนร้อยละ 20
ของทุนจดทะเบียน
และทำให้บริษัทมีพันธมิตรทางธุรกิจที่จะสนับสนุนการดำเนินธุรกิจของบริษัทได้เป็นอย่างดี

ต่อมาในปี 2546 SAMART มีการปรับโครงสร้างธุรกิจของกลุ่มบริษัท
รวมทั้งมีการจัดโครงสร้างการลงทุนในบริษัทย่อยและบริษัทร่วมใหม่
เพื่อให้สอดคล้องกับแผนธุรกิจของกลุ่มบริษัท จึงได้โอนหุ้นของบริษัทที่ถืออยู่ ให้แก่ บริษัท สามารถ
ไอ-โมบาย จำกัด (มหาชน) (“SIM”) ซึ่งเป็นบริษัทย่อยของ SAMART จากนั้น ในปี 2547
บริษัทมีการเพิ่มทุนจดทะเบียนเป็น 150 ล้านบาท และเสนอขายหุ้นเพิ่มทุนให้แก่ผู้ถือหุ้นเดิม
พร้อมกับเปลี่ยนแปลงมูลค่าที่ตราไว้ของหุ้นจาก 10 บาทต่อหุ้นเป็น 1 บาทต่อหุ้น

ในปี 2547 บริษัท เน็ตเวิร์ค แมเนชเม้นท์ โซลูชั่น จำกัด (“NMS”)
ซึ่งเป็นบริษัทจากประเทศสิงคโปร์ที่เน้นการลงทุนในบริษัทค้าปลีกอุปกรณ์สื่อสารโทรคมนาคม
โดยมีเจตนารมณ์ในการสร้างเครือข่ายค้าปลีกและจัดจำหน่ายที่ครอบคลุมทั่วทั้งทวีปเอเชียเพื่อตอบสนองโยบายการสร้างเครือข่ายดังกล่าว
NMS จึงสนใจที่จะร่วมลงทุนกับบริษัท และในขณะเดียวกัน SIM
ซึ่งดำเนินธุรกิจจำหน่ายอุปกรณ์สื่อสารโทรคมนาคม
โดยเน้นการจำหน่ายโทรศัพท์เคลื่อนที่เช่นเดียวกับบริษัท
เห็นว่าการถือหุ้นในบริษัทอาจก่อให้เกิดความขัดแย้งทางผลประโยชน์ (Conflict of Interest)
ระหว่างบริษัทและ SIM ได้
และอยู่ระหว่างหาทางแก้ไขปัญหาความขัดแย้งทางผลประโยชน์ที่อาจเกิดขึ้น ระหว่างนั้น NMS
ซึ่งสนใจที่จะร่วมลงทุนกับบริษัทอยู่แล้ว จึงได้เสนอซื้อหุ้นของบริษัททั้งหมดจาก SIM ซึ่งส่งผลให้ NMS
เป็นผู้ถือหุ้นของบริษัทในสัดส่วนประมาณร้อยละ 18 โดยผลจากการร่วมมือทางธุรกิจกับ NMS นี้
จะทำให้บริษัทมีความแข็งแกร่งขึ้นในระยะยาว
โดยบริษัทจะสามารถลดต้นทุนสินค้าและเพิ่มผลกำไรจากเครือข่ายของร้านค้าปลีก นอกจากนี้
การร่วมมือกับ NMS ยังเปิดโอกาสให้บริษัทสามารถแลกเปลี่ยนบริการและผลิตภัณฑ์
รวมทั้งนโยบายธุรกิจกับพันธมิตรต่างๆ ในภูมิภาคได้อีกด้วย

และเพื่อรองรับการขยายธุรกิจในอนาคต บริษัทได้มีการเพิ่มทุนจดทะเบียนจาก 150 ล้านบาท เป็น
230 ล้านบาท ด้วยการเข้าระดมทุนในตลาดหลักทรัพย์แห่งประเทศไทย
โดยมีการจัดสรรหุ้นเพิ่มทุนจำนวน 80,000,000 หุ้น มูลค่าที่ตราไว้หุ้นละ 1 บาทให้แก่ บุคคลทั่วไป
จำนวน 70,000,000 หุ้น และกรรมการและพนักงาน จำนวน 10,000,000 หุ้น
ซึ่งตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน
ในกลุ่มเทคโนโลยี หมวดสื่อสาร และใช้ชื่อย่อในการซื้อขายหลักทรัพย์ว่า “BLISS”
และเริ่มซื้อขายในตลาดหลักทรัพย์ได้ตั้งแต่วันที่ 13 ธันวาคม 2547 เป็นต้นไป

การเข้าจดทะเบียนในตลาดหลักทรัพย์ดังกล่าว
นับว่าเป็นความสำเร็จอย่างยิ่งในการดำเนินธุรกิจของบริษัท
และได้ส่งผลให้บริษัทมีความน่าเชื่อถือและมีฐานะทางการเงินที่แข็งแกร่งยิ่งขึ้น
ซึ่งมีส่วนสำคัญที่จะช่วยเพิ่มความสามารถในการแข่งขันของบริษัท
ตลอดจนเป็นการเปิดโอกาสให้บุคคลทั่วไปเข้ามามีส่วนร่วมเป็นเจ้าของบริษัทด้วย
โดยจะเห็นได้จากโครงสร้างการถือหุ้นของบริษัทที่เปลี่ยนแปลงไปหลังการเข้าจดทะเบียนในตลาดหลักทรัพย์
คือจากเดิมที่กลุ่มผู้ก่อตั้ง กรรมการ ผู้บริหาร และพนักงาน เคยมีสัดส่วนการถือหุ้นรวมกันกว่าร้อยละ
51 ได้ลดลงเหลือร้อยละ 38 ในขณะที่บุคคลทั่วไปที่เคยมีสัดส่วนการถือหุ้นน้อยกว่าร้อยละ 5
ได้เพิ่มขึ้นเป็นกว่าร้อยละ 30

แผนภาพแสดงสัดส่วนการถือหุ้นก่อนและหลังเสนอขายหุ้นให้แก่บุคคลทั่วไป

  ------------------------------------ ----------------------------------
  []                                   []

  ------------------------------------ ----------------------------------

ปัจจุบันบริษัทดำเนินธุรกิจเป็นผู้จำหน่ายอุปกรณ์สื่อสารโทรคมนาคม ได้แก่ เครื่องโทรศัพท์เคลื่อนที่
ชุดซิมการ์ด บัตรเติมเงิน และอุปกรณ์เสริม
โดยเน้นการจำหน่ายโทรศัพท์เคลื่อนที่ผ่านสาขาและจุดจำหน่ายของบริษัทเป็นหลัก 0

ภาพรวมการประกอบธุรกิจ

บริษัทประกอบธุรกิจเป็นผู้จำหน่ายสินค้าเกี่ยวกับอุปกรณ์สื่อสารโทรคมนาคม
โดยในปัจจุบันบริษัทเป็นตัวแทนจำหน่ายโทรศัพท์เคลื่อนที่ ซิมการ์ดและบัตรเติมเงิน
และอุปกรณ์เสริมหลายตราผลิตภัณฑ์ ซึ่งมีรายละเอียดดังต่อไปนี้

+---------------------+-----------------------+-----------------------+
| ประเภทของสินค้า       | แหล่งที่มาของสินค้า        |                       |
+---------------------+-----------------------+-----------------------+
|                     | สั่งซื้อภายในประเทศ       | นำเข้าจากต่างประเทศ     |
+---------------------+-----------------------+-----------------------+
| โทรศัพท์เคลื่อนที่        | 1.  สั่ง                | นำเข้าจ                |
|                     | ซื้อโดยตรงจากผู้ผลิตโทรศัพท์ | ากจากผู้ผลิตโทรศัพท์เคลื่อนที่ |
|                     |     เคลื่อนที่ต่างๆ เช่น    |                       |
|                     |     Nokia และ Samsung | ได้แก่ Motorola         |
|                     |                       | จากประเทศสิงคโปร์ Sony  |
|                     | 2.  สั่งซื้อโท            | Ericsson              |
|                     | รศัพท์จากผู้ให้บริการโทรศัพท์ | จากประเทศสวีเดนDBTel   |
|                     |     เคลื่อนที่ (Operator) | จากประเทศไต้หวัน VK     |
|                     |     เป็นบางรุ่น          | Mobile                |
|                     |                       | จากประเทศเกาหลีใต้TCL   |
|                     | 3.  สั่งซื้อจากผู้จัดจำหน่าย  | จากประเทศจีน และ       |
|                     |     (Distributor)     | Aniphone (เฮาส์แบรนด์)  |
|                     |     เป็นบางรุ่น เช่น IEC  | จากประเทศจีน           |
+---------------------+-----------------------+-----------------------+
| ซิมการ์ดและบัตรเติมเงิน  | สั่งซื้อจากบริษัทในเครือขอ   |                       |
|                     | งผู้ให้บริการโทรศัพท์เคลื่อนที่ |                       |
| -   แบบจ่ายล่วงหน้า    | (Operator) ได้แก่ DPC,  |                       |
|     (Pre-Paid)      | UD, TAO และ Hutch     |                       |
|                     |                       |                       |
| -   แบบจดทะเบียน     |                       |                       |
|     (Post-Paid)     |                       |                       |
+---------------------+-----------------------+-----------------------+
| อุปกรณ์เสริม           | สั่งซื้อโดยตรงจาก         |                       |
| (Accessories)       |                       |                       |
|                     | 1.  เจ้าของตราผลิตภัณฑ์   |                       |
| เช่น                 |                       |                       |
| แบตเตอรี่โทรศัพท์เคลื่อนที่ | 2.                    |                       |
|                     |  ผู้ผลิตอุปกรณ์เสริมที่ได้รับอน |                       |
| ที่ชาร์จแบตเตอรี่        | ุญาตจากเจ้าของตราผลิตภัณฑ์ |                       |
| หน้ากากโทรศัพท์        |                       |                       |
| Bluetooth เป็นต้น     |                       |                       |
+---------------------+-----------------------+-----------------------+

บริษัทจำหน่ายสินค้าในรูปแบบการขายปลีกผ่านช่องทางการจัดจำหน่ายต่างๆ ได้แก่

1)  ร้าน Bliss@Tel Shop ซึ่งเปิดตามศูนย์การค้า (Shopping Plaza)
    และร้านค้าปลีกรูปแบบใหม่ (Modern Trade)

2)  ร้าน Bliss@Tel Express ซึ่งตั้งอยู่ในร้านเทสโก้ โลตัส เอ็กซ์เพรส

3)  การจำหน่ายผ่านเคาน์เตอร์จำหน่ายในห้างสรรพสินค้า (Department Store)
    และร้านค้าปลีกรูปแบบใหม่

4)  การขายตรง (Direct Sale)
    โดยการจัดรายการขายพิเศษในห้างสรรพสินค้าและศูนย์การค้าต่างๆ และผ่าน website
    ของบริษัท ชื่อ www.blisstel.com

โดย ณ 31 ธันวาคม 2547 บริษัทมีสาขาและจุดจำหน่ายรวมทั้งสิ้นจำนวน 298 แห่ง
ทั้งในกรุงเทพมหานครและต่างจังหวัด และมีแผนที่จะเพิ่มจำนวนสาขาและจุดจำหน่ายให้มีไม่น้อยกว่า
340 แห่งภายในสิ้นปี 2548

นอกจากการขายปลีกผ่านช่องทางการจัดจำหน่ายของบริษัทแล้ว
บริษัทยังมีการจำหน่ายสินค้าให้แก่ตัวแทนจำหน่ายซึ่งได้รับการแต่งตั้งจากบริษัท
โดยตัวแทนจำหน่ายของบริษัทจะนำสินค้าไปจำหน่ายต่อให้แก่ลูกค้ารายย่อยอีกทอดหนึ่ง โดย ณ 31
ธันวาคม 2547 บริษัทมีตัวแทนจำหน่ายทั้งสิ้น 200 ราย ครอบคลุมพื้นที่ทั่วประเทศ

บริษัทได้เสนอบริการระบบเงินผ่อนให้แก่ลูกค้าของบริษัทผ่านบริการของ บริษัท บัตรกรุงไทย จำกัด
(มหาชน) ธนาคาร กรุงเทพ จำกัด (มหาชน) ธนาคารซิตี้แบงค์ บัตรเครดิตอเมริกันเอ็กซ์เพรส
บริษัท อิออน ธนสินทรัพย์ (ประเทศไทย) จำกัด (มหาชน) Easy Buy และ First Choice
ตลอดจนบัตรเครดิตธนาคารชั้นนำทุกธนาคาร เพื่อเป็นการส่งเสริมการขาย

นอกจากนี้ บริษัทได้จัดให้มีกิจกรรมส่งเสริมการขายและกิจกรรมการตลาดอย่างต่อเนื่อง เช่น
การจัดแผนการตลาดโดยการเสนอสิทธิประโยชน์คุ้มครองโทรศัพท์เคลื่อนที่ที่ซื้อจากบริษัท
โดยลูกค้าที่ซื้อโทรศัพท์เคลื่อนที่จากบริษัทจะได้รับการคุ้มครองในกรณีสูญหายหรือเกิดอุบัติเหตุต่างๆ
และยังมีการจัดกิจกรรมส่งเสริมการตลาดร่วมกับ เทสโก้-โลตัส บิ๊กซี คาร์ฟูร์ เพาเวอร์บาย
และเพาเวอร์มอลล์ และการจัด event ร่วมกับ Nokia, Samsung และ Motorola
ตามศูนย์การค้าต่างๆ ทั้งในกรุงเทพมหานครและต่างจังหวัด

โครงสร้างรายได้ของบริษัท

โครงสร้างรายได้ของบริษัทแยกตามสายผลิตภัณฑ์ สามารถสรุปได้ดังนี้

(หน่วย : ล้านบาท)

  --------------------------------------------------------------------------------
  ผลิตภัณฑ์               ปี 2545              ปี 2546              ปี 2547     
  -------------------- ---------- -------- ---------- -------- ---------- --------
                       รายได้      ร้อยละ    รายได้      ร้อยละ    รายได้      ร้อยละ

  รายได้จากการขาย                                                          

  - โทรศัพท์เคลื่อนที่       1,829.88   89.48    6,591.82   89.10    7,617.32   83.32

  - ซิมการ์ดและบัตรเติมเงิน 150.42     7.35     692.29     9.35     1,393.88   15.25

  - อุปกรณ์เสริม          13.40      0.66     11.50      0.16     19.52      0.21

  รวมรายได้จากการขาย    1,993.70   97.49    7,295.61   98.61    9,030.72   98.78

  รายได้อื่น*             51.41      2.51     102.75     1.39     111.11     1.22

  รายได้รวม             2,045.11   100.00   7,398.36   100.00   9,141.83   100.00
  --------------------------------------------------------------------------------

หมายเหตุ: * รายได้อื่นของบริษัทประกอบด้วยรายได้ค่าส่งเสริมการขายและรายได้อื่นๆ 

เป้าหมายการดำเนินธุรกิจ

บริษัทมีเป้าหมายที่จะเพิ่มรายได้จากการขายสินค้าและการให้บริการอย่างต่อเนื่อง
และเพิ่มสัดส่วนการขายปลีกผ่านสาขาและจุดจำหน่ายของบริษัท
โดยการขยายสาขาให้ครอบคลุมพื้นที่ทั่วประเทศให้มากขึ้น ซึ่งในปี 2548 นี้
บริษัทมีแผนที่จะขยายสาขาให้มีจำนวนรวมไม่น้อยกว่า 340 แห่ง